Kilkenny

Kilkenny (irsk: Cill Chainnigh, «Cainnech-kirken»)Room (2006) er en by og administrasjonssentrum i grevskapet Kilkenny i Irland, ved motorveien N-77 og på begge breddene av elva Nore. I henhold til folketellingen i 2016 har byen en befolkning på 26 512 innbyggere.«Sapmap Area - Settlements - Kilkenny» , Census 2016. CSO

Kilkenny begynte som en tidlig kirkelig stiftelse fra 600-tallet i det irske småkongeriket Osraige. Etter den normanniske invasjonen av Irland fra 1100-tallet, ble festningen Kilkenny Castle og en rekke forsvarsmurer bygget for å beskytte innbyggerne i det som ble en normannisk handelsby.«Kilkenny» (PDF), Historic towns publication Kilkenny ble et senter for bryggerier fra slutten av 1600-tallet. Byen er kjent for bryggeriet sitt, som i dag eies av Guinness. Ølet Smithwicks brygges her og er populært i Irland. Ølet Kilkenny blir brygget med tanke på eksport til Europa, ettersom Smithwicks er vanskelig å uttale for ikke-engelskspråklige. I tillegg til bryggeriet er det flere fabrikker i byen innen næringsmiddelindustri og flere andre bransjer. 

Kilkenny er nevnt i flere sanger, blant annet i «When You Dancing With Me» på ABBAs album Voyage fra 2021. «Tom Dunne on ABBA’s ’tour de force’ Voyage to Kilkenny». Newstalk.com. 5. november 2021

 Toponymi 
Kilkenny er den anglifiserte versjonen av den irske Cill Chainnigh, som betyr «Kirken til Cainneach eller Canice». Dette gjelder en kirke bygget til ære for sankt Canice, en mann fra Ulster, på det stedet hvor St. Canice-katedralen nå står og rundtårnet. Dette ser ut til å være det første store bosetningen. Den tidlige kristne opprinnelsen til rundtårnet antyder et tidlig kirkelig grunnlag ved Kilkenny.Graves (1857), s. 25

Manuskriptet Annalene av de fire mesterne omtalte Kilkenny i 1085. Graves (1857), s. 23 Før denne tiden var området tidlig på 600-tallet kjent som Osraighe. Omtalen i Annalene av de fire mesterne var det første tilfellet hvor byen ble omtalt som Ceall-Cainnigh, dagens Kilkenny.Egan (1884) Cill Chainnigh var et stort klostersenter fra minst 700-tallet. Det er ingen omtale av Cill Chainnigh i helgenbiografiene til Cainnech/Canice fra Aghaboe, Ciarán av Saighir eller noen av de tidlige annalene til Irland, noe som tyder på at Cill Chainnigh ikke var av sivil betydning i tidlig middelalder.

 Severdigheter 
Kilkenny er et turistmål, og omgivelsene omfatter historiske bygninger som festningen Kilkenny Castle, bygget i 1195 for å kontrollere elven Nore; St. Canice-katedralen; rundtårnet; handelstandens hus Rothe House fra slutten av 1500-tallet; fattighuset Shee Alms House, bygget av Shee-familien for å huse 12 fattige; Kilkenny, Kilkenny Famous Landmarks. Kilkenny County Council.  Arkivert fra originalen den 27. januar 2016. klosteret Black Abbey som tilhørte dominikanerordenen som var kledd i svart (derav navnet); Watergate Theatre; St. Mary-katedralen fra begynnelsen av 1800-tallet; og The Tholsel i hovedgaten, bygget i 1761 som et sted for å samle toll, men tidvis også benyttet tinghus og laugshus, men er i dag rådhus.Phelan, Margaret (1948): «The Tholsel of Kilkenny», Old Kilkenny Review. Kilkenny, s. 48–50. Kilkenny er også kjent for sine håndverks- og designverksteder, Watergate Theatre, offentlige hager og museer. Årlige arrangementer er blant annet Kilkenny Arts Festival, «Kilkenny Living History, Loving Culture», Kilkenny Tourism. Arkivert fra originalen den 3. mars 2016. komediefestivalen Cat Laughs og musikk på Kilkenny Roots Festival.Kilkenny Roots Festival, Kilkennyroots.com. Arkivert fra originalen den 16. september 2017

 Klima 
Været i Kilkenny er typisk for kysten og brede daler med elv. Nettene er kalde og skyfrie. Været påvirkes av kystklimaet med noen plutselige værforandringer, men med temperaturer som ikke svinger mye. Likevel er Kilkenny det stedet i Irland med både høyest sommertemperatur, og lavest vintertemperatur.

 Transport 
Kilkenny er stasjon på Intercity jernbanen mellom Dublin og Waterford. I Irland er jernbanen planlagt vel så mye for militære formål som for offentlig sivil transport. Stasjonen i Kilkenny ligger derfor i nærheten av de militære kasernene.

 Religion 
Over mange år er ungdom fra katolske familier sendt til studiesteder i Europa for å studere teologi. De kom ofte tilbake med liberale ideer som ikke passet inn i gamlelandet. For å hindre slik liberal fordervelse fra Europa ble det opprettet skoler som St. Kierans og Maynooth slik at ungdommene kunne utdannes i Irland hvor de bedre kunne passes på.

 Referanser 

 Litteratur 
 Egan, P.M. (1884): The illustrated guide to the city and county of Kilkenny (PDF). Kilkenny. 
 Graves, Rev. James (1857): The History, Architecture, and Antiquities of the Cathedral Church of St. Canice, Kilkenny. Grafton Street, Dublin.: Hodges, Smith, & co., s. 22
 Jackson, Robert Wyse (1974): The Story of Kilkenny. Mercier Press. ISBN 0-85342-391-1.
 Lanigan, Katherine; Tyler, Gerald (1987): Kilkenny: Its Architecture and History. Belfast: Appletree Press. ISBN 0-86281-180-5.
 Room, Adrian (2006): Placenames of the World (2. utg.). McFarland & Co Inc. ISBN 978-0-7864-2248-7. Arkivert fra originalen den 29. mars 2017
 Nolan, William; Whelan, Kevin ([1990] 2005): Kilkenny: History and Society. Geography Publications, ISBN 0-906602-13-0.

 Eksterne lenker 

 Kilkenny byråd
 Arkitektur i Kilkenny
 Turisme i Kilkenny
 Turistattraksjoner i Kilkenny.

Kategori:Byer i Kilkenny
Kategori:Kilkenny